《七爱诗赠程乡令赵君·汉密令卓茂》
宋代·蒲寿宬

吾爱卓子康，作邑非寻常。
口不及人恶，抚字若弗遑。
礼律乃并用，化嚚以为良。
解马以与人，不较人自偿。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。